Մեծագույն երաժիշտ, բրիտանական հայտնի The Beatles խմբի առաջնորդ և վոկալիստ Ջոն Ուինսթոն Օնո Լենոնը (John Winston Ono Lennon) ծնվել է 1940 թվականի հոկտեմբերի 9-ին Անգլիայի Լիվերպուլ քաղաքում Ջուլիա և Ալֆրեդ Լենոնների ընտանիքում։ Ջոն Լենոնը ծնվել է գերմանական զորքերի կողմից քաղաքի ռմբակոծության ժամանակ։ Մայրը՝ Ջուլիա Լենոնը, շուտով լքում է նրան և չորսամյա տղային մեծացնում են մորաքույրը՝ Միմին, և նրա ամուսինը՝ Ջորջ Սմիթը, ովքեր երեխաներ չունեին։ Մորաքույրը շատ խիստ էր, բայց Լենոնը ընկերանում է նրա ամուսնու՝ Ջորջի հետ, ով էլ հենց դաստիարակել է տղային։ 1953 թվականին, երբ նա մահանում է, Ջոն Լենոնը սկսում է մտերմանալ հարազատ մոր՝ Ջուլիայի հետ, ով արդեն երկու երեխա ուներ այլ ամուսնությունից։